KOMISSION PÄÄTÖS,

annettu 16 päivänä joulukuuta 2020,

keskusvalvojan ohjeistamisesta merkitsemään Euroopan unionin tapahtumalokiin Belgian, Bulgarian, Kyproksen, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Islannin, Italian, Latvian, Liettuan, Luxemburgin, Unkarin, Maltan, Alankomaiden, Norjan, Itävallan, Puolan, Portugalin, Romanian, Slovenian, Slovakian, Suomen ja Ruotsin kansalliset ilmailun jakosuunnitelmataulukot

(2021/C 47 I/01)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1),

ottaa huomioon Euroopan parlamentin ja neuvoston direktiivin 2003/87/EY ja Euroopan parlamentin ja neuvoston päätösten N:o 280/2004/EY ja N:o 406/2009/EY mukaisen unionin rekisterin perustamisesta ja komission asetusten (EU) N:o 920/2010 ja (EU) N:o 1193/2011 kumoamisesta 2 päivänä toukokuuta 2013 annetun komission asetuksen (EU) N:o 389/2013 (2) ja erityisesti sen 55 artiklan 3 kohdan,

sekä katsoo seuraavaa:

(1) Direktiivin 2003/87/EY 28 a artiklan 1 kohdassa säädettiin vuosiksi 2013–2023 päästökauppajärjestelmään liittyvistä väliaikaisista poikkeuksista, jotka koskevat ETA:n ulkopuolisissa maissa sijaitseviin lentopaikkoihin saapuvia tai niistä lähteviä lentoja sekä syrjäisimpien alueiden ja ETA:n välisiä ja eri syrjäisimpien alueiden välisiä lentoja. Direktiivin 2003/87/EY 28 a artiklan 2 kohdassa säädetään lisäksi, että ilma-aluksen käyttäjille myönnetään kunakin vuonna maksutta päästöoikeuksia määrä, jota vähennetään suhteessa palautusvelvollisuuden vähentämiseen.

(2) Komissio ohjeisti päätöksillä C(2014) 9367 (3) ja C(2015) 670 (4) Euroopan unionin tapahtumalokin (EUTL) keskusvalvojaa merkitsemään Belgian, Bulgarian, Tšekin, Tanskan, Saksan, Viron, Islannin, Irlannin, Kreikan, Espanjan, Ranskan, Kroatian, Italian, Kyproksen, Latvian, Liettuan, Luxemburgin, Unkarin, Alankomaiden, Norjan, Itävallan, Puolan, Portugalin, Romanian, Slovenian, Slovakian, Suomen, Ruotsin ja Yhdistyneen kuningaskunnan kansalliset ilmailun jakosuunnitelmataulukot vuosille 2013–2016 Euroopan unionin tapahtumalokiin.

(3) Direktiivin 2003/87/EY 28 a artiklan 2 kohdan nojalla jäsenvaltioiden on julkaistava kullekin ilma-aluksen käyttäjälle vuosiksi 2017–2023 jaettavien ilmailun päästöoikeuksien määrä ennen 1 päivää syyskuuta 2018.

(4) Tämän mukaisesti jäsenvaltiot laskivat ja ilmoittivat komissiolle kullekin ilma-aluksen käyttäjälle vuosiksi 2017–2020 jaettavien ilmailun päästöoikeuksien määrän ja komissio ohjeisti päätöksellä C(2017) 2301 (5) Euroopan unionin tapahtumalokin keskusvalvojan lataamaan vastaavat kansalliset ilmailun jakosuunnitelmataulukot Euroopan unionin tapahtumalokiin. Unionin rekisterin toiminnallisuus ei tuolloin mahdollistanut kansallisten ilmailun jakosuunnitelmataulukkojen lataamista vuoden 2020 jälkeisten vuosien osalta.

(5) Direktiivin 2003/87/EY 28 a artiklan 2 kohdassa säädetään, että ilma-alusten käyttäjille jaettujen päästöoikeuksien määrään olisi sovellettava direktiivin 9 artiklassa tarkoitettua lineaarista kerrointa.

(6) Direktiivin 2003/87/EY 9 artiklan mukaan lineaarinen vähennyskerroin, jolla vähennetään päästöoikeuksien kokonaismäärää, on 2,2 prosenttia vuodesta 2021 alkaen.

(7) Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa (6) säädetyn siirtymäkauden päätyttyä Yhdistyneessä kuningaskunnassa sijaitsevilta lentopaikoilta lähteviin tai niille saapuviin lentoihin sekä kyseisten lentopaikkojen välisiin lentoihin ei sovelleta EU:n päästökauppajärjestelmän vaatimuksia raportoinnista ja velvoitteiden noudattamisesta vuodesta 2021 alkaen direktiivin 2003/87/EY 28 a artiklan 1 kohdassa säädetyn väliaikaisen poikkeuksen nojalla.

(8) Sen vuoksi on tarpeen tarkistaa kullekin ilma-aluksen käyttäjälle vuosiksi 2021-2023 jaettavien ilmailun päästöoikeuksien määrää ja ladata vastaavat kansalliset ilmailun jakosuunnitelmataulukot Euroopan unionin tapahtumalokiin.

(9) Belgia, Bulgaria, Kypros, Tšekki, Tanska, Saksa, Viro, Irlanti, Kreikka, Espanja, Ranska, Kroatia, Islanti, Italia, Latvia, Liettua, Luxemburg, Unkari, Malta, Alankomaat, Norja, Itävalta, Puola, Portugali, Romania, Slovenia, Slovakia, Suomi ja Ruotsi toimittivat kansalliset ilmailun jakosuunnitelmataulukot komissiolle.

(10) Komissio katsoo, että Belgian, Bulgarian, Kyproksen, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Islannin, Italian, Latvian, Liettuan, Luxemburgin, Unkarin, Maltan, Alankomaiden, Norjan, Itävallan, Puolan, Portugalin, Romanian, Slovenian, Slovakian, Suomen ja Ruotsin toimittamat kansalliset ilmailun jakosuunnitelmataulukot ovat direktiivin 2003/87/EY mukaisia. Keskusvalvojaa olisi sen vuoksi ohjeistettava merkitsemään vastaavat muutokset Euroopan unionin tapahtumalokiin,

ON PÄÄTTÄNYT SEURAAVAA:

Ainoa artikla Keskusvalvojan on merkittävä Euroopan unionin tapahtumalokiin Belgian, Bulgarian, Kyproksen, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Islannin, Italian, Latvian, Liettuan, Luxemburgin, Unkarin, Maltan, Alankomaiden, Norjan, Itävallan, Puolan, Portugalin, Romanian, Slovenian, Slovakian, Suomen ja Ruotsin kansalliset ilmailun jakosuunnitelmataulukot siten, että niissä on mukana vuosien 2021–2023 osalta maksutta jaettavien ilmailun päästöoikeuksien lopulliset vuotuiset määrät, jotka esitetään tämän päätöksen liitteessä.

Tehty Brysselissä 16 päivänä joulukuuta 2020. Komission puolesta Frans TIMMERMANS Johtava varapuheenjohtaja

(1) EUVL L 275, 25.10.2003, s. 32.

(2) EUVL L 122, 3.5.2013, s. 1.

(3) Commission Decision C(2014) 9367 of 11 December 2014 on instructing the Central Administrator of the European Union Transaction Log to enter the national aviation allocation tables of Belgium, Bulgaria, Cyprus, Czech Republic, Denmark, Estonia, Ireland, Greece, Spain, France, Croatia, Latvia, Lithuania, Luxembourg, Malta, the Netherlands, Austria, Poland, Portugal, Romania, Slovenia, Slovakia, Finland, Sweden and the United Kingdom into the European Union Transaction Log.

(4) Commission Decision C(2015) 670 of 12 February 2015 on instructing the Central Administrator of the European Union Transaction Log to enter the national aviation allocation tables of Germany, Italy and Hungary into the European Union Transaction Log.

(5) Commission Decision C(2017) 2301 of 4 April 2017 on instructing the Central Administrator of the European Union Transaction Log to enter the national aviation allocation tables of Belgium, Bulgaria, Cyprus, the Czech Republic, Denmark, Germany, Estonia, Ireland, Greece, Spain, France, Croatia, Italy, Latvia, Lithuania, Luxembourg, Hungary, Malta, the Netherlands, Austria, Poland, Portugal, Romania, Slovenia, Slovakia, Finland, Sweden and the United Kingdom into the European Union Transaction Log.

(6) EUVL C 384 I, 12.11.2019, s. 1.